જનાબ આકા એ ડૉકટર કન્દહારી

ઇમામતની આયતો – ફાઇલ:૧

# ઇમામતના વિષય ઉપર કુરઆનના ઈશારાઓની બે રીતો

السلام علیک یا امیرالمومنین و رحمه الله و برکاته

અય અમીરલ મોઅમેનીન! આપના ઉપર સલામ થાય અને આપના ઉપર અલ્લાહની રહેમત અને તેની બરકતો નાઝિલ થાય.

અઇમ્મા (અ.મુ.સ.) ની ઇમામત અને વિલાયત ઉપર ઇમાન ધરાવવું એ ઇમાનના ભાગ અને તેના સૌથી વધારે મૂળભૂત પાયાની બાબત છે. એટલે કે હઝરત અલી (અ.સ.), આપ (અ.સ.) ની પાકીઝા અવલાદ (અ.મુ.સ.) થી લઇને આપના આખરી વારિસ અને બારમાં ઇમામ હઝરત બકીયતુલ્લાહિલ અઅઝમ (અ.ત.ફ.શ.) ની ઇમામત અને વિલાયત ઉપર ઇમાન ધરાવવું ઇમાનના પાયાના સિધ્ધાંતો માંથી છે.

કુરઆને કરીમે એહલેબૈત (અ.મુ.સ.) ની ઇમામત અને વિલાયતની ચર્ચા બે પ્રકારે કરેલી છે.

1. ઝાહેરી ઇશારાઓની ભાષામાં ઇમામત અને વિલાયતની ચર્ચા
2. બાતેની ઇશારાઓની ભાષામાં ઇમામત અને વિલાયની ચર્ચા

# ૧. જાહેરી ઈશારા ધરાવતી આયતો

એ જગ્યાએ કે જ્યાં કુરઆને કરીમે ઇમામત અને વિલાયતની ચર્ચા જાહેરી ઇશારાઓની ભાષામાં કરેલી છે તે ઇશારાઓની સ્પષ્ટતા મઅસૂમીન (અ.મુ.સ.) એ કરેલી છે.

તેથી તે ઇશારાઓને કુરઆનના મુફરદાત અને એ રિવાયતો કે શીઆ અને એહલે તસન્નોએ બયાન કરેલી છે તેની મદદ વડે આપણે તેને સ્પષ્ટ કરી શકીએ છીએ અને કુરઆને કરીમમાં આવેલી ઇમામતની ચર્ચાને બધાજ ઇન્સાનોના માટે સાબિત કરી શકીએ છીએ.

એ આયતો કે જેમાં ઝાહેરી રીતે ઇમામતની ચર્ચા કરવામાં આવેલી છે તે નીચે મૂજબ છે

1. આયતે વિલાયત
2. આયતે ઊલિલ અમ્ર
3. આયતે બલ્લીગ
4. આયતે ઇકમાલુ અદ્-દીન
5. આયતે સઅલ અસ્-સાએલો
6. આયતે ઇમામત
7. આયતે મુબાહેલા
8. આયતે તત્હિર

અલબત્ત ઇમામત અને વિલાયત ને સાબિત કરતી આયતો ઘણી છે. પરંતુ આપણે કુરઆનની ઝાહેરી ભાષા વાળી આ ૮ આયતો ઉપર સંતોષ માનીશું .

# ૨. બાતેની અર્થ ધરાવતી આયતો

એ આયતો કે જેમાં બાતેની ભાષામાં મઅસૂમીન (અ.મુ.સ.) ની ઇમામત અને વિલાયતની ચર્ચા કરવામાં આવેલી છે તે ઘણી વધારે છે. આ આયતો ઝાહેરી રીતે એક વિષયમાં છે પરંતુ તેનું બાતિન એહલેબૈત (અ.મુ.સ.) ની વિલાયતના વિષે છે.

“ઇલ્મુ અલ્-કિતાબ” ને ટાંકીને, “રાસેખૂન ફિ અલ્-ઇલ્મે” ને ટાંકીને, “એહલે અઝ્-ઝિક્ર” ને ટાંકીને; કે તેઓ મોહંમદ (સ.અ.વ.) અને આલે મોહંમદ (અ.મુ.સ.) છે; એહલે તસન્નોની રિવાયતો થી આપણે સાબિત કરીએ છીએ કે આ આયતોનો બાતેની અર્થ એહલેબૈત (અ.મુ.સ.) ની વિલાયત છે. આયતોના બાતેની અર્થનું ક્ષેત્ર તફસીરકારોનું નથી, “મન ઇન્દહુ ઇલ્મુ અલ-કિતાબ” નું ક્ષેત્ર છે (એ કે જેમની પાસે કિતાબનું ઇલ્મ છે, તેઓનું ક્ષેત્ર છે.) તેથી આ મતાલિબને રિવાયતોનો ઉપયોગ કરીને સાબિત કરીશું.

કુરઆનની એ આયતો કે જે બાતેની ભાષામાં એહલેબૈત (અ.મુ.સ.) ની ઇમામત અને વિલાયતની તરફ ઇશારો ધરાવે છે તેવી ૧૨ આયતો અને રિવાયતોને આપણે અહીં રજૂ કરીશું.

(આ ૧૨ આયતોની નીચે આપેલી રિવાયતો તફસીરે કન્ઝુલ અદ્-દકાએક માં જે તે આયતની હેઠળ નોંધાએલી છે.)

1. સૂરએ નમ્લ, આયત: ૮૯

مَن جَآءَ بِالْحَسَنَةِ فَلَهُۥ خَيْرٌ مِّنْهَا وَهُم مِّن فَزَعٍ يَوْمَئِذٍ ءَامِنُونَ

**“જે કોઇ નેકી લાવશે તો તેના માટે તેનો બદલો તેના કરતા સારો હશે અને તેઓ તે દિવસના ગભરાહટથી મહેફૂઝ રહેશે.”**

ઇમામ સાદિક (અ.સ.) આ આયતની હેઠળ કસમ ખાઇને કહે છે કે આ આયતમાં “**હસના**” હઝરત અમીરલ મોઅમેનીન અલી ઇબ્ને અબી તાલિબ (અ.સ.) ની વિલાયત છે.

1. સુરએ બકરહ, આયત: ૪૦

يٰبَنِىٓ إِسْرٰٓءِيلَ اذْكُرُوا نِعْمَتِىَ الَّتِىٓ أَنْعَمْتُ عَلَيْكُمْ وَأَوْفُوا بِعَهْدِىٓ أُوفِ بِعَهْدِكُمْ وَإِيّٰىَ فَارْهَبُونِ

*“અય બની ઈસરાઈલ! મારી તે નેઅમતોને યાદ કરો કે જે મેં તમને અતા કરી હતી અને તમે મને આપેલા વાયદાને વફા કરો (જેથી) હું તમને આપેલા વાયદાને વફા કરૂં અને તમો ફકત મારાથી જ ડરતા રહો.”*

આ આયતની હેઠળ ઇમામ સાદિક (અ.સ.) ફરમાવે છે, આ આયતમાં **“અહદ”** હઝરત અમીરૂલ મોઅમેનીન અલી ઇબ્ને અબી તાલિબ (અ.સ.) છે.

1. સુરએ અન્ફાલ, આયત: ૨૪

يٰٓأَيُّهَا الَّذِينَ ءَامَنُوا اسْتَجِيبُوا لِلَّهِ وَلِلرَّسُولِ إِذَا دَعَاكُمْ لِمَا يُحْيِيكُمْ

*“અય ઇમાન લાવનારાઓ ! અલ્લાહ અને રસૂલ જ્યારે તમોને એવી ચીઝ તરફ બોલાવે કે જે તમને ઝિંદગી આપે છે ત્યારે તમે તે બન્નેની દાવતને કબુલ કરી લ્યો”.*

હઝરત ઇમામ બાકિર અ.સ. આ આયતની હેઠળ ફરમાવે છે, જ્યારે તમોને હઝરત અમીરલ મોઅમેનીન અલી ઇબ્ને અબી તાલિબ (અ.સ.) ની તરફ બોલાવવામાં આવે છે.

1. સુરએ ઈબ્રાહીમ, આયત: ૨૭

يُثَبِّتُ اللَّهُ الَّذِينَ ءَامَنُوا بِالْقَوْلِ الثَّابِتِ فِى الْحَيٰوةِ الدُّنْيَا وَفِى الْءَاخِرَةِ

*“અલ્લાહ એ લોકો કે જેઓ ઇમાન લઇ આવ્યા છે મોઅમીનોના ઇમાનને સાબિત કોલ (અને અકીદા) થકી આ દુનિયામાં અને આખેરતમાં સાબિત કદમ રાખે છે.”*

ઇબ્ને અબ્બાસ કહે છે, આ આયતમાં શબ્દો **“કવ્લો સાબિત”** હઝરત અમીરૂલ મોઅમેનીન અલી ઇબ્ને અબી તાલિબ (અ.સ.) ની વિલાયત છે.

1. સૂરએ સબા, આયત: ૪૬

قُلْ إِنَّمَآ أَعِظُكُم بِوٰحِدَةٍ

*"તું કહે કે હું ફક્ત તમને એકની જ નસીહત કરૂં છું.”*

હઝરત ઇમામ બાકિર (અ.સ.) ફરમાવે છે આ “**મવએઝતો વાહિદ**” હઝરત અમીરૂલ મોઅમેનીન અલી ઇબ્ને અબી તાલિબ (અ.સ.) ની વિલાયત તરફ દઅવત છે.

1. સૂરએ જુમ્આ, આયત: ૨

هُوَ الَّذِى بَعَثَ فِى الْأُمِّيِّۦنَ رَسُولًا مِّنْهُمْ يَتْلُوا عَلَيْهِمْ ءَايٰتِهِۦ وَيُزَكِّيهِمْ وَيُعَلِّمُهُمُ الْكِتٰبَ وَالْحِكْمَةَ

*“તે ખુદાએ મક્કાવાસીઓમાં એક રસૂલને મોકલ્યા હતા જે તેઓમાંથી જ હતા કે તેમની સામે આયતોની તિલાવત કરે, તેમને પાક કરે અને તેમને કિતાબ અને હિકમતની તાલીમ આપે.”*

ઇબ્ને અબ્બાસ આ આયતની હેઠળ કહે છે, આ આયતમાં “**હિકમત**” હઝરત અમીરૂલ મોઅમેનીન અલી ઇબ્ને અબી તાલિબ (અ.સ.) ની વિલાયત છે.

1. સૂરએ અહઝાબ, આયત: ૭૨

إِنَّا عَرَضْنَا الْأَمَانَةَ عَلَى السَّمٰوٰتِ وَالْأَرْضِ وَالْجِبَالِ فَأَبَيْنَ أَن يَحْمِلْنَهَا وَأَشْفَقْنَ مِنْهَا

*“બેશક અમોએ આસમાનો, ઝમીન તથા પહાડો સામે અમાનત રજૂ કરી, અને સર્વોએ તેને ઊંચકવાનો ઇન્કાર કર્યો અને તેનાથી ડરી ગયા.”*

આ આયત માં “**અમાનત**” હઝરત અમીરૂલ મોઅમેનીન અલી ઇબ્ને અબી તાલિબ (અ.સ.) અને તેમની પાકીઝા અવલાદ (અ.મુ.સ.) ની વિલાયતનું બાતેની મકામ છે.

1. સુરએ નહલ, આયત: ૯૦

إِنَّ اللَّهَ يَأْمُرُ بِالْعَدْلِ وَالْإِحْسٰنِ

*“બેશક અલ્લાહ અદ્લ તથા અહેસાન કરવાનો હુકમ આપેલ છે”*

હઝરત ઇમામ બાકિર (અ.સ.) ફરમાવે છે આ આયતમાં “**અદ્લ**” હઝરત અમીરૂલ મોઅમેનીન અલી ઇબ્ને અબી તાલિબ (અ.સ.) ની વિલાયત છે.

1. સૂરએ અસ્ર, આયત: ૩

إِلَّا الَّذِينَ ءَامَنُوا وَعَمِلُوا الصّٰلِحٰتِ وَتَوَاصَوْا بِالْحَقِّ وَتَوَاصَوْا بِالصَّبْرِ

*“સિવાય તે લોકોના કે જેઓ ઇમાન લાવ્યા તથા નેક આમાલ કર્યા, અને એક બીજાને હક અને સબ્રની સિફારીશ કરી.”*

હઝરત ઇમામ સાદિક (અ.સ.) આ આયતમાં શબ્દ “**તવાસવ બિલ હક્કે**” હઝરત અમીરૂલ મોઅમેનીન અલી ઇબ્ને અબી તાલિબ (અ.સ.) ની વિલાયત ની તરફ છે.

1. સુરએ જિન્ન, આયત: ૧૬

وَأَلَّوِ اسْتَقٰمُوا عَلَى الطَّرِيقَةِ لَأَسْقَيْنٰهُم مَّآءً غَدَقًا

*“અને જો તેઓ (ઇમાનના) રસ્તા પર કાયમ હોત તો અમે તેમને પુષ્કળ પાણીથી સૈરાબ કરતે”*

રિવાયતમાં આપ (અ.સ.) ફરમાવે છે આ આયતમાં શબ્દ “**તરીકત**” એટલે હઝરત અમીરૂલ મોઅમેનીન અલી ઇબ્ને અબી તાલિબ (અ.સ.) ની વિલાયત છે કે જેની ઉપર અડગતા દાખવવી જરૂરી છે.

1. સુરએ આલે ઈમરાન, આયત: ૧૧૨

ضُرِبَتْ عَلَيْهِمُ الذِّلَّةُ أَيْنَ مَا ثُقِفُوٓا إِلَّا بِحَبْلٍ مِّنَ اللَّهِ وَحَبْلٍ مِّنَ النَّاسِ

*“તેઓ જ્યાં પણ મળી આવશે તેમના ઉપર ઝિલ્લત લખી નાંખવામાં આવી છે., સિવાય એ કે અલ્લાહની પનાહ લે અથવા તો લોકોના વસીલાથી પનાહમાં આવી જાય.”*

રિવાયતમાં આયતમાં “**હબ્લુમ મેન અન્-નાસ**” હઝરત અમીરૂલ મોઅમેનીન અલી ઇબ્ને અબી તાલિબ (અ.સ.) ની ઓળખ કરાવે છે.

1. સૂરએ ફત્હ, આયત: ૨૬
2. فَأَنزَلَ اللَّهُ سَكِينَتَهُۥ عَلٰى رَسُولِهِۦ وَعَلَى الْمُؤْمِنِينَ وَأَلْزَمَهُمْ كَلِمَةَ التَّقْوٰى

*“અલ્લાહે તેના રસૂલ અને મોઅમીનો પર સુકુન નાઝિલ કરી દીધું, અને તેઓને તકવાના પાબંદ બનાવ્યા.”*

હઝરત ઇમામ અલી ઇબ્ને મૂસા રેઝા (અ.સ.) ફરમાવે છે આ “**કલેમતો અત્-તકવા**” હઝરત અમીરૂલ મોઅમેનીન અલી ઇબ્ને અબી તાલિબ (અ.સ.) ની વિલાયત છે.

આ રીતે કુરઆને કરીમે એહલેબૈત (અ.મુ.સ.) ઇમામત અને વિલાયતની ચર્ચા બે પ્રકારે કરેલી છે. ઝાહેરી ઈશારાઓ કે જેના ઉપર આપણે ૮ આયતોની તરફ ઇશારો કર્યો જેને આગળ જતા વિગત વાર સમજાવવામાં આવશે.

બાતેની ઇશારાઓ આપણે જેના વિષે આપણે ૧૨ આયતોને તેની હેઠળ ટાંકવામા આવેલી હદીસોની સાથે વર્ણવી દીધી છે.

અય અલ્લાહ હઝરત અમીરલ મોઅમેનીન (અ.સ.) ની વિલાયતનો વાસ્તો ઇમામે ઝમાના (અ.ત.ફ.શ.) ના ઝુહૂરના અમ્ર ને નઝદીક ફરમાવ.

(સૈયદ હાશિમે બેહરાની (અ.ર.) એ પોતાની કિતાબ **“હિદાયતાલ કુરઆનીયા એલા વિલાયતુલ ઇમામીયા”** માં કુરઆનની ૫૨૩ આયતોનો ઉલ્લેખ કરેલો છે જે એહલેબૈત અ.મુ.સ. ની ઇમામત અને વિલાયતને સાબિત કરે છે.)

(Sayyid Hashim Behrani (a.r.) in his book "Hidayat-ul-Quraniya ala Wilayatul Imamiya" mentions 523 verses of the Qur'an with tradition which proves the Imamate and Wilayah of Ahl al-Bayt.)